cyanic-selkie/wikianc huggingface dataset:
সেভিংস অ্যাকাউন্ট (২০২২-এর চলচ্চিত্র)
পটভূমি
একজন ব্যক্তি একটি ব্যাঙ্কে প্রবেশ করে এবং তার দাবি পূরণ না হওয়া পর্যন্ত মানুষকে জিম্মি করে রাখার সিদ্ধান্ত নেয়।
মুক্তি
চলচ্চিত্রটি ২০২২ সালের ১১ই নভেম্বর জি৫ ওটিপি প্লাটফর্মে মুক্তি দেওয়া হয়।
ভেলিসিটি ভন
ভেলিসিটি ভন (ফোর্ট মায়ার্স, ফ্লোরিডা, ফেব্রুয়ারি ৫, ১৯৭৯) একজন মার্কিন পর্নোগ্রাফিক অভিনেত্রী।
জীবনী
ডেন্টাল অ্যাসিস্ট্যান্ট হিসাবে প্রথম কাজ শুরু করেন তিনি পড়াশোনা করা অবস্থায় (তিনি একটি বিজ্ঞান ডিগ্রি করছিলেন), কিন্তু সে কাজে তিনি সন্তুষ্ট ছিলেন না। তাই স্ট্রিপার হিসাবে কাজ শুরু করেন। তিনি ২০ বছর বয়সে তিনি ইরোটিক ফটোশুট মডেলিং শুরু করেছিলেন এবং অবশেষে, তিনি প্রাপ্তবয়স্ক শিল্পে প্রবেশ করেন ২০০৫ সালে ২৬ বছর বয়সে, যেখানে তিনি তার বড় স্তন এবং নিতম্বের জন্য দ্রুত তার জায়গা করে নেন।
রজার ব্লান্ট
রজার চার্লস ব্লান্ট, এমবিই (Roger Blunt; জন্ম: ৩ নভেম্বর, ১৯০০ - মৃত্যু: ২২ জুন, ১৯৬৬) ইংল্যান্ডের ডারহামে জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩২ সময়কালে নিউজিল্যান্ড দলের পক্ষে সংক্ষিপ্ত সময়ের জন্যে আন্তর্জাতিক ক্রিকেট অঙ্গনে প্রতিনিধিত্ব করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো ও ক্যান্টারবারি দলের পক্ষে খেলেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিং করার পাশাপাশি লেগ ব্রেক বোলিংয়ে পারদর্শীতা দেখিয়েছেন রজার ব্লান্ট।
শৈশবকাল
ইংল্যান্ডের ডারহামে রজার ব্লান্টের জন্ম। তবে ছয় মাস বয়সেই স্বীয় পরিবারের সাথে নিউজিল্যান্ডে চলে আসতে হয় তাকে। অক্সফোর্ডের ক্রাইস্টচার্চ থেকে স্নাতক ডিগ্রীধারী পিতা ক্রাইস্টচার্চের ক্যান্টারবারি কলেজের অধ্যাপক ছিলেন। ক্রাইস্টচার্চের ক্রাইস্টস কলেজে অধ্যয়ন করেন রজার ব্লান্ট। এখানে পড়াশোনাকালেই প্রথম একাদশ ক্রিকেট দলে অধিনায়কের দায়িত্বে ছিলেন তিনি।
ঘরোয়া ক্রিকেট
ব্যাটসম্যান ও লেগ-স্পিন বোলিংয়ে পারদর্শী রজার ব্লান্ট ১৭ বছর বয়সে প্রথম-শ্রেণীর ক্রিকেটে প্রথম পদচারণ ঘটান। ১৯১৭ সালের বড়দিনে ক্রাইস্টচার্চে অনুষ্ঠিত ঐ খেলাটিতে প্রতিপক্ষীয় দল ছিল ওতাগো। খেলায় তিনি ছয় উইকেট পেয়েছিলেন। ১৯২০-এর দশকে ঘরোয়া ক্রিকেটে ব্যাটসম্যান হিসেবে ব্যাপক সফলতা পান। টেস্ট ক্রিকেটে নিউজিল্যান্ড দলের মর্যাদা লাভের পূর্বে অস্ট্রেলিয়া ও ইংরেজ দলগুলোর বিপক্ষে বেশকিছুসংখ্যক প্রতিনিধিত্বকারী খেলায় অংশ নেয়ার সুযোগ পেয়েছেন।
১৯৩০-৩১ মৌসুমে ডুনেডিনে অকল্যান্ডের বিপক্ষে নিজস্ব সেরা প্রথম-শ্রেণীর বোলিং পরিসংখ্যান দাঁড় করিয়েছিলেন। ওতাগোর সদস্যরূপে ৮/৯৯ বোলিং পরিসংখ্যান করেন তিনি। ১৯৩১-৩২ মৌসুমে ওতাগোর সদস্যরূপে ক্রাইস্টচার্চে ক্যান্টারবারির বিপক্ষে মিনিট প্রতি ৩৩৮ রান তুলে অপরাজিত থাকেন। ৫৮৯ রানে অল-আউট হয় তার দল। তাসত্ত্বেও, ওতাগো পরাজিত হয়েছিল। এটিই নিউজিল্যান্ডের সর্বোচ্চ প্রথম-শ্রেণীর ব্যক্তিগত সংগ্রহ ছিল। পরবর্তীতে, ১৯৪৯-৫০ মৌসুমে বার্ট সাটক্লিফ রেকর্ডটিকে নিজের করে নিয়েছিলেন।
১৯৩১-৩২ মৌসুমের পর নিউজিল্যান্ডের পক্ষে আর তাকে খেলতে দেখা যায়নি। তবে, ১৯৩৪ ও ১৯৩৫ সালে ইংল্যান্ড সফরে তিনি তিনটি গুরুত্বহীন খেলায় অংশ নিয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে ৯টি টেস্ট খেলায় অংশগ্রহণের সুযোগ পেয়েছিলেন রজার ব্লান্ট। ১০ জানুয়ারি, ১৯৩০ তারিখে নিজ মাতৃভূমি ইংল্যান্ডের বিপক্ষে টেস্ট ক্রিকেটে অভিষেক ঘটে তার।
১৯২৭ সালে নিউজিল্যান্ড দল প্রথমবারের মতো বড় ধরনের বিদেশ সফরের অংশ হিসেবে ইংল্যান্ড গমন করে। ৪৪ গড়ে ১৫৪০ রান ও ২৫.২৯ গড় ৭৭ উইকেট পেয়েছিলেন তিনি। ফলশ্রুতিতে, ১৯২৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন রজার ব্লান্ট।
১৯২৯-৩০ মৌসুমে ইংল্যান্ড দল নিউজিল্যান্ড গমন করতে আসে। জানুয়ারি, ১৯৩০ তারিখে ক্রাইস্টচার্চে সফরকারী ইংরেজ দলের বিপক্ষে প্রথমবারের মতো স্বাগতিক দল টেস্ট ক্রিকেটে প্রতিদ্বন্দ্বিতায় অবতীর্ণ হয়েছিল। অন্য যে-কোন নিউজিল্যান্ডীয় খেলোয়াড়ের তুলনায় রান কিংবা উইকেট লাভে এগিয়েছিলেন তিনি। অপরাজিত ৪৫ ও ৭ রানের পাশাপাশি ৩/১৭ ও ২/১৭ লাভ করেন। তবে, ঐ টেস্টে তার দল ৮ উইকেটে পরাজয়বরণ করেছিল।
অবসর
প্রথম-শ্রেণীর ক্রিকেট খেলা থেকে অবসর গ্রহণের পর রজার ব্লান্ট বেতার ধারাভাষ্যকর্মের সাথে যুক্ত হন। ১৯৪৯ সালে ইংল্যান্ডে নিউজিল্যান্ড দলের সফরে বিবিসি দলের সদস্য ছিলেন তিনি। ব্যবসায়ী হিসেবেও যথেষ্ট সফলতা পান। ১৯৬৫ সালে এমবিই পদবীতে ভূষিত হন তিনি।
২২ জুন, ১৯৬৬ তারিখে ৬৬ বছর বয়সে ইংল্যান্ডের ওয়েস্টমিনস্টার এলাকায় রজার ব্লান্টের দেহাবসান ঘটে।
ওশেনিয়া
thumb|ওশেনিয়া অঞ্চলের ভৌগোলিক মানচিত্র প্রশান্ত মহাসাগরের মধ্যভাগ ও দক্ষিণাংশের দ্বীপসমূহকে একত্রে ওশেনিয়া বলা হয়। তিনটি ভাগে ভাগ করা হয়েছে এই অঞ্চলকে - মেলানেশিয়া, মাইক্রোনেশিয়া এবং পলিনেশিয়া। মতান্তরে অস্ট্রেলিয়াকেও ওশেনিয়া অঞ্চলের অন্তর্ভুক্ত করা হয়।
সংজ্ঞা
দক্ষিণ প্রশান্ত মহাসাগরের সকল দ্বীপকে একত্রে ওশেনিয়া বলে
জনসংখ্যার উপাত্ত
নিচের জনসংখ্যার উপাত্তের ছক ভূরাজনৈতিক ওশেনিয়ার উপ-অঞ্চল এবং দেশসমূহকে দেখায়। জাতিসংঘের ব্যবহৃত ভৌগোলিক উপঅঞ্চলের পরিকল্পনা মোতাবেক এই ছকের দেশ এবং অঞ্চলগুলোকে শ্রেণিবদ্ধ করা হয়েছে। দেখানো তথ্য প্রতিনির্দেশ বিধান মেনে উদ্ধৃত, আর যেখানে তথ্যসূত্র ভিন্ন, সেখানে অন্য নথিপত্র স্পষ্টভাবে দেয়া আছে। এই ভৌগোলিক এলাকা এবং অবস্থান অন্যান্য বাড়তি শ্রেণিবিভাগের আওতাধীন যা তথ্যসূত্র এবং প্রতিটি বিবরণের উদ্দেশ্যের উপর নির্ভর করে।
আরও দেখুন
ওশেনিয়ার দেশসমূহ
জাতীয় যুব পুরস্কার (বাংলাদেশ)
জাতীয় যুব পুরস্কার বাংলাদেশ সরকারের যুব ও ক্রীড়া মন্ত্রণালয় কর্তৃক প্রদানকৃত একটি বাৎসরিক পুরস্কার। প্রতি বছর ১ নভেম্বর জাতীয় যুব দিবসের প্রাক্কালে এই পুরস্কার প্রদান করা হয়।
ডেলাওয়্যার রুট ১১
ডেলাওয়্যার রুট ১১ (ডিই ১১) যুক্তরাষ্ট্রের ডেলাওয়্যারে অবস্থিত কেন্ট কাউন্টির একটি রাজ্য মহাসড়ক। রাস্তাটি ডিই ৩০০, কেন্টন থেকে শুরু, এখানেই উত্তরপূর্বাঞ্চলীয় টেম্পলভ্যালি অবস্থিত, ম্যারিল্যান্ড বর্ডারের পাশে। রাস্তাটি ৬.৯৫ মাইল দৈর্ঘ্য বিশিষ্ট, এর জন্য একে আর্থারসভ্যালি রোড বলা হয়। রাস্তাটি পশ্চিমের কেন্ট কাউন্টির মাঠ পেরিয়ে হার্থলি শহরের এসে ডিই ৪৪ এর সাথে মিলিত হয়। ১৯২০ সালে রাজ্য মহাসড়ক হিসেবে রাস্তাটি তৈরী করা হয় এবং ১৯৩৬ সালে রাস্তাটির নাম ডিই ১১ দেয়া হয়।
রাস্তার বিবরণ
ডেলাওয়্যার রুট ১১ এর শুরু হয় ম্যারিল্যান্ড বর্ডারের পার্শ্বের একটি রাস্তা থেকে। তারপর রাস্তাটি এমডি ৩০২ হিসেবে পম্চিমে চলতে থাকে। অন্যদিকে ডিই ১১, দুই-লেন বিশিষ্ট অবিভক্ত রাস্তাটি আর্থারসভ্যালি হয়ে বনজঙ্গল, বাড়িঘর, মাঠ পেরিয়ে উত্তর পশ্চিম বরাবর চলতে থাকে। তারপর রাস্তাটি হার্থলি শহরে প্রবেশ করে কিছু বাড়ি ঘর পেরিয়ে। শহরের কেন্দ্রে ডিই ৪৪ কে ছেদ করে হার্থলি শহরের ভেতর দিয়ে চলতে থাকে। রাস্তাটি পশ্চিমের কেন্ট কাউন্টির মাঠ পেরিয়ে হার্থলি শহরের এসে ডিই ৪৪ এর সাথে মিলিত হয়।
ডিই ১১ দিয়ে চলাচলকারী বাৎসরিক গাড়ীর সংখ্যা ২৪১৩ থেকে ১৪৪৩ এর মধ্যে ওঠানামা করে। তবে এই রাস্তাটি জাতীয় মহাসড়ক ব্যবস্থার অংশ নয়।
ইতিহাস
১৯২০ সাল পর্যন্ত রাস্তাটি ডিই ১১ একটি কাঁচা গ্রাম্য সড়ক হিসাবে ব্যবহৃত হতো। ১৯২৭ সাল নাগাদ রাস্তাটিকে হার্থলি এলাকার একটি পাঁকা সড়ক হিসেবে তৈরী করা হয়। ১৯৩১ সালে রাস্তাটি রাজ্য সড়ক হিসেবে নেয়া হয় এবং ১৯৩৬ সালে রাস্তাটির নাম ডিই ১১ দেয়া হয়।  তারপর থেকে আজ অবধি রাস্তাটি অপরিবর্তিত অবস্থায় রয়েছে।
মূখ্য অংশবিশেষ
পুরো ডিই ১১ই কেন্ট কাউন্টিতে অবস্থিত।
মাঙ্গা
150px|থাম্ব|সানতো কিয়োদেন ও কিতাও শিগেমাসার সিজনাল পাসারবাই (শিকি নো য়্যুকিকাই), ১৭৯৮, থেকে "মাঙ্গা"-র কানজি।
মাঙ্গা (漫画) হলো জাপানে বা জাপানি ভাষায় নির্মিত কোন কমিক্স বা গ্রাফিক উপন্যাস, যার শৈলীর উৎপত্তি হয়েছে ১৯ শতকে, জাপানে। আগের জাপানি শিল্পের মাঙ্গার একটি বিশাল ও জটিল ইতিহাস রয়েছে।
মাঙ্গা গল্পগুলো সাধারণত সাদা-কালোতে ছাপানো হয়, যদিও কিছু রঙিন মাঙ্গাও রয়েছে। জাপানে মাঙ্গাগুলো বড় মাঙ্গা ম্যাগাজিনে পর্বে পর্বে প্রকাশিত হয়।  সংগ্রহিত অধ্যায়গুলোও আবার পরে কাগজের বইয়ে প্রকাশিত হয়। একজন মাঙ্গাকা বা মাঙ্গা  শিল্পী কিছু সাহায্যকারী সহ ছোট স্টুডিওতে কাজ করে, আর সাধারণত বাণিজ্যিক কোন প্রকাশনা কোম্পানির একজন সৃজনশীল সম্পাদকের সাথে সংযুক্ত থাকে। যদি কোন মাঙ্গা ধারাবাহিক জনপ্রিয়তা পায়, পরবর্তীতে এটার হয়তো একটি অ্যানিমেশন ধারাবাহিকও বের হতে পারে। আবার কোন কোনসময় চলচ্চিত্রও প্রকাশিত হয়।
মাঙ্গা অনুপ্রাণিত কমিক্সও পৃথিবীর বিভিন্ন অংশে পাওয়া যায়।
ব্যুৎপত্তি
জাপানি শব্দ 漫画 থেকে "মাঙ্গা" শব্দটি এসেছে, যেটি 漫 (মাঙ) মানে "খেয়ালী" এবং 画 (গা) মানে "ছবি" থেকে এসেছে । কোরিয়ান কমিক্স বুঝাতে "মানহওয়া" ও চীনা শব্দ "মানহুয়া"-এর ব্যুৎপত্তিও এ শব্দ থেকে।
১৮ শতকের শেষের দিকে সান্তো কিয়োদিনের শিজি নো ইয়ুকিকাই (১৭৯৮), আইকাওয়া মিনওয়ার মাঙ্গা হিয়াকুজো (১৮১৪) এবং সর্বজনবিদিত হোকুসাই মাঙ্গা (১৮১৪-১৮৩৪) প্রকাশের সাথে শব্দটি জনপ্রিয় হওয়া শুরু করে।
জাপানিতে "মাঙ্গা" বলতে সবরকমের ব্যাঙ্গ চিত্রায়ন, কমিক্স, ও অ্যানিমেশন বুঝায়। ইংরেজি ভাষাভাষীদের মধ্যে "মাঙ্গা" বলতে "জাপানি কমিক্স"-ই বুঝায়। মাঙ্গা থেকে চলচ্চিত্রায়িত অ্যানিমেশনকে বুঝাতে "অ্যানি-মাঙ্গা" শব্দটি ব্যবহার করা হয়।
ইতিহাস ও বৈশিষ্ট্য
১২ শতকের পটচিত্রের সাথে মাঙ্গার জন্মসূত্র আছে বলে ধরে নেয়া হয়, একই সাথে ডান থেকে বামে পড়ার ভিত্তিও এই পটচিত্রকেই ধরা হয়। এদো শাসনামলে (১৬০৩-১৮৬৭) তোবা এহোন শিজি নো ইয়ুকিকাই প্রকাশের মাধ্যমে প্রথম "মাঙ্গা"-র ধারণাটি আনেন।
ম্যাগাজিন
মাঙ্গা ম্যাগাজিনগুলোতে প্রতিটি ধারাবাহিকের জন্য ২০-৪০ পৃষ্ঠা করে সাধারণত চলমান অনেকগুলো মাঙ্গা ধারাবাহিক ছাপা হয়। অ্যানিম ফ্যানডম ম্যাগাজিন যেমন নিউটাইপ-এ আবার একটি আলাদা অধ্যায় বরাদ্ধ রাখা হয়। নাকায়োশি আবার ভিন্ন ভিন্ন লেখকের অনেকগুলো ভিন্ন ভিন্ন গল্প একসাথে ছাপায়। একটি মাঙ্গা ধারাবাহিক জনপ্রিয় হলে বহুবছর ধরে তা টানা চলতে পারে। আবার কিছু সময় দুএকটা এক শট মাঙ্গা দিয়ে মাঙ্গাকারা তাদের নাম পরিচিত করতে চায়। এধরনের মাঙ্গাগুলো জনপ্রিয় হলে তারা তাদের কাজ চালিয়ে যায়। তবে মাঙ্গা ম্যাগাজিনগুলো খুব বেশিদিন টিকতে পারে না।
ইতিহাস
১৮৭৪ সালে কানাগাকি র‌োবুন ও কাওয়ানাবে কিয়োসাই প্রথম মাঙ্গা ম্যাগাজিন তৈরী করেন, নাম ইশিনবুন নিপপোনচি। চার্লস উইর্গম্যান নামের এক ব্রিটিশ কার্টুনিস্টের জাপান পাঞ্চ থেকে এ ম্যাগাজিনটি বিশেষভাবে প্রভাবিত হয়। সাধারণ অঙ্কনপদ্ধতির জন্য বিশেষ জনপ্রিয়তা না পাওয়া এ ম্যগাজিনটি তিনটি ইশুর পর বন্ধ হয়ে যায়। ১৮৭৫ সালে কিশো শিমবুন ইশিনবুন নিপপোচি থেকে প্রভাবিত হয় এবং ১৮৭৭ সালে তার উত্তরাধিকারে আসে মারুমারু চিনবুন এবং তারপর ১৮৭৯ সালে গারকুতা চিনপো। ১৮৯৫ সালে সাজানামি নামের একজন বিখ্যাত জাপানি শিশুতোষ লেখক প্রথম শোনেন ম্যাগাজিন ''শোনেন সেকাই প্রকাশ করেন।
আধুনিক মাঙ্গা
ইন্টারনেটের অগ্রগতির কারণে মাঙ্গা শিল্পীরা এখন নতুন পদ্ধতিতে অনলাইনে তাদের মাঙ্গা আপলোড ও বিক্রি করতে পারে। এর আগে মাঙ্গাকাদের কাজ প্রকাশের দুটো মাধ্যম ছিলো: কোন প্রতিযোগিতা বা কোন প্রকাশকের ধারস্থ হওয়া।
চকোয়া চাউল
চকোয়া চাউল বা চকোয়া ধান আসাম-এর বিভিন্ন স্থানে উৎপাদিত একধরনের ব্যাপক জাতের শালিধান। এই চালটিতে এমিলুজ উপাদান (শর্করা অণু) তুলনামূলকভাবে কম পরিমাণে পাওয়া যায়। অন্য চালসমূহে এমিলুজ উপাদান ২০-২৭% হওয়ার পরিবর্তে চকোয়া চাউলে এই পরিমাণ ১২-১৭% হয়। চকোয়া চাউল কিছু পরিমাণে আঠাজাতীয় হয়। উইলিয়াম উইলসন হান্টার ১৮৭৯ সালে প্রকাশ পাওয়া তাঁর গ্রন্থ এ স্ট্যাটিষ্টিকাল একাউন্ট অফ আসাময়ে আসামে পাওয়া ৮৭ ধরনের চালের কথা উল্লেখ করেছেন এবং এর মধ্যে চকোয়া চাউল অন্যতম। চকোয়া চাউল এতটাই নরম যে আসামের লোকেরা একে রান্না না করে কেবল জলে ভিজিয়ে রেখেই কোমক চাউল হিসাবে ব্যবহার করেন। বুরঞ্জীবিদ সূর্যকুমার ভূঞা হিষ্ট্রি অফ আসাম শীর্ষক গ্রন্থে আহোম সৈন্যবাহিনী চকোয়া চাউল থেকে প্রস্তুত করা কোমক চাউল খাদ্য হিসাবে গ্রহণ করার কথা উল্লেখ করেছেন।
মাঙ্গা
ওয়েব মাঙ্গা
সাম্প্রতিক সময়ে ডিজিটাল মাঙ্গা প্রকাশের সংখ্যা বৃদ্ধি পেয়েছে। জাপানে এ ধরনের মাঙ্গাকে বলা হয় ওয়েব মাঙ্গা। কিছু ওয়েবসাইটে বিনামূল্যে ছবি আপলোডের ব্যবস্থাই মাঙ্গার এমন জনপ্রিয়তার কারণ। ডিজিটাল হলেও বেশিরভাগ মাঙ্গাই পূর্বের মত শাদা কালো ধরনেই রয়ে গেছে। পিক্সিভ এমন একটি ওয়েবসাইট, যেখানে নতুন ও পেশাজীবি মাঙ্গাকারা তাদের লেখা প্রকাশ করতে পারে। মাঙ্গা প্রকাশের জন্য টুইটারও একটি জনপ্রিয় মাধ্যম, যেখানে তারা তাদের লেখা প্রকাশ করে যাতে তা প্রকাশকদের চোখে পড়লে তাদের পুরো শিল্পই বাণিজ্যিকভাবে প্রকাশের সুযোগ পায়। এমন কাজের দারুণ একটি উদাহরণ হয় ওয়ান পাঞ্চ ম্যান, জনপ্রিয় এ মাঙ্গাটির মাঙ্গাকা একজন নতুন শিল্পী ছিলেন, অনলাইনে প্রকাশের পর যার লেখা প্রকাশকের নজরে আসে।
চকোয়া চাউল
বিবরণ
চকোয়া চাউলের গাছ প্রায় ১৫৮ সেমিঃ উঁচু হয়। একটি গোছায় গড়ে ৯ টি করে নল থাকে এবং এখানে গড়ে ১৫৮ টা পূর্ণ বীজ থাকার বিপরীতে পাতা থাকে ১৫ টা।
প্রকার
হান্টার চকোয়া চাউলের তিনধরনের প্রকারের নাম উল্লেখ করেছেন এবং এগুলি হচ্ছে গরু চকোয়া, ছোট চকোয়া এবং বর চকোয়া। তিতাবরের ধান গবেষণা কেন্দ্র প্রতিষ্ঠিত হওয়ার পরে আসামের বিভিন্ন স্থান থেকে চকোয়া চাউলের প্রায় ২৩টা চারা সংগ্রহ করে সংরক্ষণ করার ব্যবস্থা করা হয়েছে।
মাঙ্গা
ওয়েবটুন
এশিয়ায় কমিক্সের নতুন মাধ্যম হিসেবে ওয়েবটুনও বেশ জনপ্রিয়তা পেয়ছে। যদিও পূর্বের প্রকাশব্যবস্থাই এখনও বেশি জনপ্রিয়, ওয়েবটুন ধীরে ধীরে বাজার দখল করে নিচ্ছে। কমিকো এমন একটি জনপ্রিয় ওয়েবটুন।
চকোয়া চাউল
উৎপাদন
আসামের তিনসুকিয়া, ধেমাজী, ডিব্রুগড়, লখিমপুর, শিবসাগর, যোরহাট, গোলাঘাট, নগাওঁ, মরিগাওঁ এবং শোণিতপুর জেলায় প্রধানভাবে এর চাষ করা হয় যদিও মাজুলী এবং দরং জেলায়ও চকোয়া চাউলের চাষ দেখা যায়।
মাঙ্গা
আন্তর্জাতিক বাজার
বিগত দুদশকের হিশেবে ২০০৭ এর দিকে আন্তার্জাতিক বাজারে মাঙ্গার প্রভাব বাড়তে থাকে। "প্রভাব" বলতে এখানে বিশ্বব্যাপী শৈল্পিক প্রভাব ও জাপানের বাইরে কমিক বাজারে এর অর্থনৈতিক প্রভাবকে বুঝানো হয়েছে।
চকোয়া চাউল
উৎপাদন
চকোয়া চাউলের উৎপাদন চক্রটি ১৩৫-১৬৫ দিনের। ধান রোয়া কার্য জুন-জুলাই মাসে আরম্ভ হয় এবং নভেম্বর-ডিসেম্বর মাসে শস্য কাটার জন্য উপযোগী হয়ে উঠে। প্রতি হেক্টর মাটিতে এই ধানের গড় উৎপাদন ২.৫ টন। কিন্তু আসামের কৃষকরা ঘরে খাবার অন্য ধানসমূহের সাথেই চাষ করা উঁচু পরম্পরাগত চকোয়া চাউলের উৎপাদন প্রতি হেক্টরে ১ টনেরও বেশি নয়। রোদ বা আলোর প্রতি সংবেদনশীলতার জন্য রোদ থেকে সময়ের উপর নির্ভর করে এর বৃদ্ধি বা উৎপাদনে ব্যাঘাত ঘটতে পারে।
ভৌগোলিক স্বীকৃতি
২০১৬ সালে যোরহাটের সেউজ সতীর্থ নামের এক প্রতিষ্ঠান আসাম কৃষি বিশ্ববিদ্যালয়-এর সহযোগতিয় চকোয়া চাউলকে ভৌগোলিক স্বীকৃতি প্রদানের জন্য আবেদন জানান। ২০১৯ সালের ২৪ অক্টোবরে প্রকাশ পাওয়া ভারত সরকারের ভৌগোলিক স্বীকৃতি পঞ্জীয়ন বিভাগ থেকে প্রকাশিত পত্রিকার ১২৪ সংখ্যক সংস্করণে চকোয়া চাউলকে ভৌগোলিক স্বীকৃতি প্রদান করা হয়।
মাঙ্গা
আন্তর্জাতিক বাজার
থাম্ব|upright|ঐতিহ্যবাহী মাঙ্গাতে পড়ার নির্দেশিকা
ঐতিহ্যগতভাবে মাঙ্গার গল্পগুলো উপর থেকে নিচে যায় এবং ডান থেকে বামে যায়। অনুদিত মাঙ্গার ক্ষেত্রে কিছু প্রকাশক মূল গঠনটাই রেখে দেন। আবার কিছু প্রকাশক অনুবাদ করার আগে পাতাটাকে উল্টো করে ফেলে, যার সাথে পাশ্চাত্য পঠনপদ্ধতির মিল রয়েছে। এ পাতা উল্টানোর পদ্ধতিটাকে "ফ্লিপিং" বলা হয়।
পুরস্কারসমূহ
জাপানি মাঙ্গা শিল্পে প্রকাশকদের ও অন্যান্য কিছু পক্ষের অর্থায়নে নানান ধরনের পুরস্কার ব্যবস্থার প্রচলন রয়েছে। বিখ্যাত কিছু পরিষ্কারের মধ্যে রয়েছে:
জাপানের পররাষ্ট্র মন্ত্রণালয় মে ২০০৭ সাল থেকে আন্তর্জাতিক মাঙ্গা পুরস্কার দিয়ে আসছে ।
বিশ্ববিদ্যালয় শিক্ষা
জাপানের কিয়োতো সিকা বিশ্ববিদ্যালয় ২০০০ সাল থেকে মাঙ্গার উপর কোর্স প্রদান করে আসছে। তারপর বিভিন্ন প্রতিষ্ঠিত বিশ্ববিদ্যালয় ও ছুটিকালিন বিদ্যালয়সমূহ(専門学校: সেমোন গাক্কু) অনুশীলন কারিকুলাম চালু করেছে।
শুহো সাতো, যিনি উমযারু ও সে হেল‌ো টু ব্ল্যাক জ্যাকের লেখক, টুইটারে লিখেন, "মাঙ্গা বিদ্যালয়গুলো এক হিশেবে অর্থহীন, এদের সফলতার হার বেশ কম"।
শ্বেতা মেনন
১৯৯০-এর দশকের গোড়ার দিকে, মালয়ালম পূর্ণদৈর্ঘ্যের চলচ্চিত্রগুলোতে একজন অভিনেত্রী হিসাবে তিনি তাঁর জীবন শুরু করেছিলেন। তিনি তাঁর অভিনয় জীবনের শুরুতে মডেলিংয়ের দিকে মনোনিবেশ করেছিলেন এবং বেশ কয়েকটি সুন্দরী প্রতিযোগিতায় অংশগ্রহণ করেছিলেন। এর মধ্যে কিছু প্রতিযোগিতা জয়ের পরে তিনি খ্যাতি অর্জন করেছিলেন, যার ফলে তিনি বলিউডে পা রাখতে পেরেছিলেন। ১৯৯৭ সালে মুক্তিপ্রাপ্ত হিন্দি চলচ্চিত্র ইশক-এর একটি গান "হামকো তুমসে পেয়ার হ্যায়"-এ তাঁর নৃত্যের জন্য তিনি সকলের নজরে এসেছিলেন; উক্ত চলচ্চিত্রে আমির খান এবং অজয় দেবগন অভিনয় করেছিলেন। অতঃপর তিনি ১৯৯৮ সালে মুক্তিপ্রাপ্ত হিন্দি চলচ্চিত্র বন্ধন-এ কাজ করেছেন। প্রায় ৩০টিরও বেশি হিন্দি চলচ্চিত্রে কাজ করার মাধ্যমে তিনি নিজের একটি ঝকঝকে প্রতিচ্ছবি প্রকাশ করেছিলেন। ২০০০-এর দশকের মাঝামাঝি সময়ে মালয়ালম চলচ্চিত্র জগতে ফিরে এসে এবং যথেষ্ট নজরকাড়া চরিত্রে অভিনয় করার মাধ্যমে তিনি তাঁর কর্মজীবনে এক নতুন স্তরে চলে আসেন। পালেরি মানিক্যম নামক চলচ্চিত্রে অভিনয়ের জন্য "সেরা অভিনেত্রী" বিভাগে কেরালা রাজ্য চলচ্চিত্র পুরস্কার জয়লাভ করার পাশাপাশি তিনি সমালোচকদের বেশ প্রশংসা কুড়িয়েছিলেন। অতঃপর তিনি ২০০৯ সালে মুক্তিপ্রাপ্ত ওরু পাথিরাকোলাপথকাঠিন্তে কথা এবং ২০১১ সালে মুক্তিপ্রাপ্ত সল্ট এন' পেপার-এর মতো চলচ্চিত্রে অভিনয় করেছেন। ২০১৮ সালে তিনি এশিয়ানেটে প্রচারিত জনপ্রিয় রিয়ালিটি টেলিভিশন অনুষ্ঠান বিগ বস মালয়ালমের ১ম আসরে একজন প্রতিযোগী হিসেবে অংশগ্রহণ করেছিলেন; যেখানে মাত্র ৩৬ দিন অতিবাহিত করে ১৬তম স্থান অধিকার করেছিলেন, উক্ত অনুষ্ঠানটি প্রবীণ অভিনেতা মোহনলাল উপস্থাপনা করেছিলেন। তিনি মালয়ালম চলচ্চিত্র জগতের সর্বাধিক বেতনপ্রাপ্ত শিল্পীদের মধ্যে একজন।
ব্যক্তিগত জীবন
শ্বেতা মেনন বলিউডের মডেল ববি ভোঁসলের সাথে বিবাহ বন্ধনে আবদ্ধ হয়েছিলেন, কিন্তু তাঁদের বিবাহ বিচ্ছেদে হয়ে গেছে। অতঃপর ২০১১ সালের ১৮ই জুন তারিখে তিনি শ্রীভালসন মেননের সাথে বিবাহ বন্ধনে আবদ্ধ হন, যিনি ত্রিশূরের বাসিন্দা কিন্তু মুম্বইয়ে বসবাসরত রয়েছেন। তাঁদের বিবাহের অনুষ্ঠানটি কেরলের ভালানচেরির নেথালাপ্পুরাথ সাস্থা আয়াপ্পা মন্দিরে আয়োজিত হয়েছিল। ২০১২ সালের ২৭শে সেপ্টেম্বর তারিখে সন্ধ্যা ৫টা ২৭ মিনিটে তিনি তাঁর প্রথম সন্তানের জন্ম দিয়েছেন; যার নাম রেখেছেন সাবাইনা মেনন। তার প্রসবের ঘটনাটি কালিমান্নু নামক চলচ্চিত্রের দৃশ্য হিসেবে ক্যামেরাবন্দি করা হয়েছিল।
মারিয়া শেল
মারিয়া মার্গারেট আনা শেল (১৫ জানুয়ারি ১৯২৬ - ২৬ এপ্রিল ২০০৫) হলেন একজন অস্ট্রীয়-সুইস অভিনেত্রী। তিনি ১৯৫০ ও ১৯৬০-এর দশকে জার্মান চলচ্চিত্রের অন্যতম তারকা ছিলেন। ১৯৫৪ সালে তিনি হেলমুট কাউটনারের যুদ্ধভিত্তিক নাট্যধর্মী ডাই লেৎজটে ব্রুক (Die letzte Brücke) চলচ্চিত্রে অভিনয় করে কান চলচ্চিত্র উৎসবের স্পেশাল মেনশন পুরস্কার এবং ১৯৫৬ সালে গেরভাইস চলচ্চিত্রে অভিনয় করে ভেনিস চলচ্চিত্র উৎসবের শ্রেষ্ঠ অভিনেত্রী বিভাগে ভল্পি কাপ লাভ করেন। তিনি দ্য হার্ট অব দ্য ম্যাটার (১৯৫৩) ও জেরভাইস (১৯৫৪) ছবিতে অভিনয়ের জন্য শ্রেষ্ঠ বিদেশি অভিনেত্রী বিভাগে দুটি বাফটা পুরস্কারের মনোনয়ন লাভ করেন। এছাড়া তিনি তিনটি জার্মান চলচ্চিত্র পুরস্কারের মনোনয়ন লাভ করেন এবং একটি সম্মানসূচক পুরস্কার অর্জন করেন।
প্রারম্ভিক জীবন
শেল ১৯২৬ সালের ১৫ই জানুয়ারি অস্ট্রিয়ার ভিয়েনায় জন্মগ্রহণ করেন। তার পিতা হারমান ফার্ডিনান্ড শেল (১৯০০-১৯৭২) ছিলেন একজন সুইস কবি, ঔপন্যাসিক, নাট্যকার ও ফার্মেসির মালিক। তার মাতা মার্গারেট নো ফন নর্ডবের্গ (১৯০৫-১৯৯৫) একটি অভিনয়ের স্কুল পরিচালনা করতেন। তার পিতামাতা দুজনেই রোমান ক্যাথলিক ধর্মাবলম্বী ছিলেন। তার তিন ভাই অভিনেতা ম্যাক্সিমিলিয়ান শেল, কার্ল শেল ও ইমি শেল। ১৯৩৮ সালে তারা সপরিবারে সুইজারল্যান্ড চলে যান।
সত্ত্ব (গুণ)
সত্ত্ব (সংস্কৃত: सत्त्व) হল তিনটি গুণ বা "অস্তিত্বের মাধ্যম"-এর একটি, হিন্দু দর্শনশাস্ত্রের সাংখ্য দর্শন দ্বারা বিকশিত দার্শনিক ও মানসিক ধারণা। অন্য দুটি গুণ হচ্ছে রজঃ ও তমঃ। সত্ত্ব হল ধার্মিকতা, ইতিবাচকতা, সত্য, শান্ততা, ভারসাম্য, শান্তিপূর্ণতা, এবং মহত্ত্বের গুণ যা ধর্ম ও জ্ঞানের দিকে নিয়ে যায়।
দ্য ম্যান্ডারিন্স
দি ম্যান্ডারিন্স (ফরাসীঃ লে মাঁদারেঁ, Les Mandarins, বাংলাঃ শিক্ষিত অভিজাত) ১৯৫৪ সালে প্রকাশিত একটি ফরাসী উপন্যাস যার রচয়িতা ছিলেন ফরাসী নারী দার্শনিক সিমোন দ্য বোভোয়ার। সিমোন এই উপন্যাসের জন্যে 'প্রিক্স গনকোউর্ট' (ফরাসীঃ Prix Goncourt, প্রি গঁকুর) পুরস্কার লাভ করেন, পুরস্কারটি সর্বোৎকৃষ্ট এবং সৃজনশীল গদ্যশৈলীর জন্য দেওয়া হয় ১৯০৩ সাল থেকে আর সিমোন ১৯৫৪ সালেই পান পুরস্কারটি। দি ম্যান্ডারিন্স ইংরেজি ভাষায় প্রথম প্রকাশ পায় ১৯৫৬ সালে (লেওনার্ড এম. ফ্রেইডম্যান দ্বারা অনূদিত)। উপন্যাসটিতে দ্বিতীয় বিশ্বযুদ্ধের শেষের দিক থেকে ১৯৫০ এর দশকের মধ্যভাগ পর্যন্ত ঘটে যাওয়া কিছু ফরাসী বুদ্ধিজীবীর ব্যক্তিগত জীবন কাহিনী দেখানো হয়েছে। বইটির নাম নির্দেশ করে প্রাচীন চীনের শিক্ষিত অভিজাতদের। উপন্যাসটির চরিত্রগুলো একসময় উপলব্ধি করতে পারে যে তারা হচ্ছে ব্যর্থ 'শিক্ষিত অভিজাত' কারণ তারা দ্বিতীয় বিশ্বযুদ্ধের পরে রাজনীতিতে জড়িয়ে যায়। সিমোনের লেখা অন্যান্য বিষয় যেমন নারীবাদ, অস্তিত্ববাদ এবং ব্যক্তিগত নৈতিকতা এই উপন্যাসের চরিত্রগুলোর মধ্যে পরিলক্ষিত হয় কারণ চরিত্রগুলো শুধু লেখাপড়া আর রাজনীতির মধ্যেই শুধু সীমাবদ্ধ থাকেনা তারা তাদের সম্পর্ক একজনের থেকে আরেকজনের মধ্যে স্থানান্তরিত হওয়া নিয়েও অনেক কাজ করে। ব্রিটিশ ঔপন্যাসিক এবং দার্শনিক 'আইরিস মার্ডক' (ব্রিটেনের 'সানডে টাইমস' পত্রিকায়) দি ম্যান্ডারিন্সকে একটি অসাধারণ উপন্যাস, উঁচুমানের এবং সাহসী বলে আখ্যা দেন এটার সঠিকতা এবং প্রীতিসঞ্চারক স্থির গাম্ভীর্যতার কারণে। অনেকে মনে করে উপন্যাসটি লিখিত হয়েছে জঁ-পল সার্ত্র্‌, আলবেয়ার কামু ও সিমোনের নিজের সম্পর্ক নিয়ে যদিও সিমোন তা স্বীকার করেননি, এবং উপন্যাসের ঘটনাগুলোর সঙ্গে তাদের জীবনের মিল পাওয়া যায়।
গুগল গ্লাস
গুগল গ্লাস হল চশমার মত চোখে পরে থাকার উপযোগী খুব হাল্কা কম্পিউটার যা গুগল কোম্পানির একটি নতুন গবেষণা উদ্ভাবন। thumb|300px|নতুন তৈরী গুগল গ্লাস জুন ২০১২র [[গুগল আই অ্যান্ড ও কনফারেন্সে প্রদর্শিত হচ্ছে]]
ইমতিয়াজ আহমেদ
ইমতিয়াজ আহমেদ (জন্ম: ৫ জানুয়ারি, ১৯২৮ - মৃত্যু: ৩১ ডিসেম্বর, ২০১৬) তৎকালীন ব্রিটিশ ভারতের নিয়ন্ত্রণাধীন পাঞ্জাব প্রদেশের লাহোরে জন্মগ্রহণকারী বিশিষ্ট পাকিস্তানি আন্তর্জাতিক ক্রিকেটার, কোচ ও প্রশাসক ছিলেন। পাকিস্তান ক্রিকেট দলের অন্যতম সদস্য ছিলেন তিনি। টেস্ট দলের অধিনায়কেরও দায়িত্ব পালন করেছেন।
দলে তিনি মূলতঃ উইকেট-রক্ষকের দায়িত্ব পালন করতেন। পাকিস্তানের প্রথম নিয়মিত উইকেট-রক্ষকের মর্যাদা পান। এছাড়াও ডানহাতে মাঝারিসারিতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শিতা দেখিয়েছেন তিনি।
প্রারম্ভিক জীবন
লাহোরের ইসলামিয়া কলেজে পড়াশোনা করেন ও সেখান থেকেই স্নাতকধারী হন। মাঝারিসারিতে ব্যাটিং করলেও মাঝে-মধ্যে শীর্ষসারিতে আক্রমণাত্মক ব্যাটিংয়ে নামতেন তিনি। ১৯৪৪-৪৫ থেকে ১৯৭২-৭৩ মৌসুম পর্যন্ত প্রথম-শ্রেণীর ক্রিকেটে নিজেকে সম্পৃক্ত রাখেন। ভারত বিভাজনের পূর্বে ১৬ বছর বয়সে উত্তর ভারতের পক্ষে তার প্রথম-শ্রেণীর ক্রিকেটে অভিষেক ঘটে।
৬ মার্চ, ১৯৫১ তারিখে ভারতীয় প্রধানমন্ত্রী একাদশের সদস্যরূপে কমনওয়েলথ একাদশের বিপক্ষে অংশ নেন। ফলো-অনে থেকেও তিনি অপরাজিত ত্রি-শতক হাঁকান। এ অর্জনটি কেবলমাত্র আরও দু’জন করতে পেরেছিলেন। এছাড়াও রঞ্জী ট্রফিতে খেলেছেন তিনি।
১৯৫৪ সালে ইংল্যান্ডে সফরকারী যে-কোন উইকেট-রক্ষক হিসেবে প্রথমবার ১০০০ রান ও ১০০ প্রথম-শ্রেণীর ডিসমিসাল করার কৃতিত্ব প্রদর্শন করেন।
আন্তর্জাতিক ক্রিকেট
পাকিস্তান দলের প্রথম টেস্ট উইকেট-রক্ষক ছিলেন তিনি। সমগ্র খেলোয়াড়ী জীবনে ১৯৫২ থেকে ১৯৬২ সময়কালে ৪১ টেস্টে অংশ নিয়ে দুই সহস্রাধিক রান করেছেন।
আবদুল হাফিজ কারদারের নেতৃত্বাধীন পাকিস্তানের উদ্বোধনী টেস্টে ভারত সফরে দলের অন্যতম সদস্য ছিলেন। ১৬ অক্টোবর, ১৯৫২ তারিখে দিল্লিতে ভারতের বিপক্ষে তাঁর টেস্ট অভিষেক হয়। প্রথম তিন টেস্টে ব্যাটসম্যান হিসেবে খেললেও চেন্নাইয়ের চতুর্থ টেস্টে হানিফ মোহাম্মদের কাছ থেকে গ্লাভস নিজের করায়ত্ত্ব করেন।
১৯৬২ সালে পাকিস্তান দলের সাথে ইংল্যান্ড সফরে যান। ওভালে অনুষ্ঠিত সর্বশেষ খেলা পর্যন্ত উইকেটের পিছনে অবস্থান করে আন্তর্জাতিক ক্রিকেট জীবন শেষ করেন। খেলোয়াড়ী জীবনের শেষদিকে চার টেস্টে দলকে নেতৃত্ব দেন। ২৯ গড়ে ২,০৭৯ রান সংগ্রহের পাশাপাশি ৭৭ ক্যাচ ও ১৬ স্ট্যাম্পিং করেন।
অবসর
300px|thumb|right|ইমতিয়াজ আহমেদের (ডানে) সাথে [[মাকসুদ আহমেদ]] খেলোয়াড়ী জীবন থেকে অবসর নেয়ার পর ১৩ বছর পাকিস্তান ক্রিকেট দলের নির্বাচকমণ্ডলীর সদস্য ছিলেন। ১৯৭৬ থেকে ১৯৭৮ সময়কালে নির্বাচকমণ্ডলীর সভাপতিরও দায়িত্বে ছিলেন। এরপর কোচের দায়িত্বে থাকেন ও অনূর্ধ্ব-১৯ দলের ক্রিকেটারদের উন্নয়নে প্রায় এক দশক সময় অতিবাহিত করেন। তাঁর সর্বশেষ কৃতিত্ব ছিল পাকিস্তানে মহিলাদের ক্রিকেট প্রবর্তন করা। সেখানে ২০০৫ থেকে ২০০৮ সাল পর্যন্ত পরামর্শক হিসেবে তিন বছর ব্যয় করেন।
দেহাবসান
৮৮ বছর বয়সে ৩১ ডিসেম্বর, ২০১৬ তারিখে লাহোরে ইমতিয়াজ আহমেদের দেহাবসান ঘটে। নিজ জন্মদিনের পাঁচদিন পূর্বে বুকের প্রদাহে আক্রান্ত হন তিনি। মৃত্যুর পূর্ব-পর্যন্ত তিনিই পাকিস্তানের বয়োঃজ্যেষ্ঠ টেস্ট ক্রিকেটার ছিলেন।
ডেভিড বুন
ডেভিড ক্লেয়ারেন্স বুন, এমবিই (David Clarence Boon; জন্ম: ২৯ ডিসেম্বর, ১৯৬০) তাসমানিয়ায় লোনস্টেন এলাকায় জন্মগ্রহণকারী সাবেক অস্ট্রেলীয় ক্রিকেটার। তার ডাক নাম বুনি। ১৯৮৪ থেকে ১৯৯৬ মেয়াদকালে অস্ট্রেলিয়া দলের পক্ষ হয়ে আন্তর্জাতিক ক্রিকেট অঙ্গনে দৃপ্ত পদচারণা করেছেন। ক্রিকেট খেলায় তিনি মূলতঃ ডানহাতি ব্যাটসম্যান হিসেবে মাঠে নামতেন। পাশাপাশি দলের প্রয়োজনে মাঝে-মধ্যে অফ-স্পিন বোলাররূপে আবির্ভূত হতেন। প্রথম-শ্রেণীর ক্রিকেটে তিনি নিজ রাজ্য দল তাসমানিয়া এবং ইংরেজ কাউন্টিতে ডারহামের পক্ষ হয়ে অংশ নিয়েছেন।
এছাড়াও ডেভিড বুন তার স্থূলকায় দেহ ও স্বতন্ত্রধর্মী গোঁফের জন্যেও পরিচিতি পেয়ে আসছেন।
খেলোয়াড়ী জীবন
১৭ বছর বয়সে শেফিল্ড শিল্ড ক্রিকেটের ১৯৭৮-৭৯ সালের দ্বিতীয় মৌসুমে তাসমানিয়ার পক্ষে প্রথম-শ্রেণীর ক্রিকেট খেলায় অভিষেক ঘটে ডেভিড বুনের। জ্যাক সিমন্স নামীয় এক ইংরেজ ক্রিকেটার ও তাসমানিয়ার অধিনায়করূপে তখন লোনস্টেনে কোচিং দিচ্ছিলেন। তিনি ভবিষ্যতের টেস্ট খেলোয়াড়রূপে বুনকে প্রথম-শ্রেণীর ক্রিকেটে উপদেশ দিয়ে আসছিলেন। এ প্রেক্ষিতেই বুন কৃতজ্ঞতাস্বরূপ নিজ সন্তানের নাম সিমন্সের নামানুসারে রাখেন। উইজডেনে লেখে যে, বুনের চমকপ্রদ টেস্ট খেলোয়াড় হিসেবে গড়ে তোলার নেপথ্যে শেফিল্ড শিল্ডে মজবুত ক্রীড়াশৈলী ও একক সিদ্ধান্ত বিরাট ভূমিকা রাখে। ১৯৭৮-৭৯ মৌসুমে অস্ট্রেলিয়ার ঘরোয়া সীমিত ওভারের প্রতিযোগিতা জিলেট কাপ প্রতিযোগিতায় তাসমানিয়ার বিস্ময়কর জয়ের অন্যতম তারকা খেলোয়াড় ছিলেন ডেভিড বুন।
টেস্ট পর্যায়ে সাত সহস্রাধিক রান করেছেন এবং শতাধিক টেস্ট-ওয়ানডে উভয় পর্যায়ের খেলায় অংশগ্রহণ করেছেন। আন্তর্জাতিক ক্রিকেটাঙ্গন থেকে অবসর নেয়ার পর ইংল্যান্ডে চলে যান। সেখানে ডারহাম দলের পক্ষে অধিনায়করূপে অবসর নেন ও পরবর্তীকালে জাতীয় দলের নির্বাচকমণ্ডলীর সদস্য হন।
ক্রিকেট বিশ্বকাপ
১৯৮৭ সালে ভারত-পাকিস্তানে অনুষ্ঠিত বিশ্বকাপ ক্রিকেটের ৪র্থ আসরের প্রথম সেমি-ফাইনালে টসে জয়ী অস্ট্রেলিয়া দল হয়ে স্বাগতিক পাকিস্তান দলের বিপক্ষে ব্যাটিংয়ে নেমে ডিন জোন্সকে সাথে নিয়ে দ্বিতীয় উইকেটে ৮২ রান সংগ্রহ করেন। তিনি দলের পক্ষে সর্বোচ্চ ৬৫ রান করেন ৯১ বলে ৪টি চারের সাহায্যে। এতে তার দল ১৫ রানে জয়ী হয়ে ফাইনালে প্রবেশ করে।
এরপর, ফাইনালে অস্ট্রেলিয়া টসে জয়ী হয়ে ব্যাটিংয়ে নামলে ইংল্যান্ডের বিপক্ষে এ খেলায়ও ডেভিড বুন দলের পক্ষে সর্বোচ্চ ৭৫ রান করেন ১২৫ বলের বিনিময়ে। জিওফ মার্শ এবং ডিন জোন্সের সাথে জুটি গড়ে দলকে একপর্যায়ে ১/১৫০-এ নিয়ে যান। তিনি আউট হলে দলের দাঁড়ায় ৪/১৬৮। দলের পক্ষে একমাত্র তিনিই পঞ্চাশোর্ধ্ব ইনিংস করতে সক্ষম হয়েছিলেন। বুন তার অসাধারণ এ ইনিংসের জন্যে ম্যান অব দ্য ম্যাচের পুরস্কার অর্জন করেন। তার এ রান দলকে প্রথমবারের মতো বিশ্বকাপ শিরোপা লাভে অসামান্য ভূমিকা রাখে।
সম্মাননা
১৯৮৯ সালে অর্ডার অব দ্য ব্রিটিশ এম্পায়ার পদবীতে ভূষিত হন। ২০০৫ সালে স্পোর্ট অস্ট্রেলিয়া হল অব ফেম এবং ২০১৭ সালে অস্ট্রেলীয় ক্রিকেট হল অব ফেমে অন্তর্ভুক্ত হন।
সারাহ ভ্যান্ডেলা
সারাহ ভ্যান্ডেলা (ডিসেম্বর ২, ১৯৮৩, নিউ ইয়র্ক) একজন মার্কিন পর্নোগ্রাফিক অভিনেত্রী।
মূলত নিউইয়র্কের হপেজে জন্ম হলেও, তিনি লং আইল্যান্ডে থাকেন। তিনি ২৪ বছর বয়সে পর্ন শিল্পে তার কর্মজীবন শুরু করেছিলেন এবং তারপর থেকে তিনি ব্যাংব্রোস, রিয়ালিটি কিংস, ব্রাজার্স বা পর্ন প্রোজের জন্য বিভিন্ন ধরনের দৃশ্যে অভিনয় করেছেন।
জি অ্যান্ড জি বনাম উইকিমিডিয়া ফাউন্ডেশন ইনক
জি ও জি বনাম উইকিমিডিয়া ফাউন্ডেশন, ইনক. [২০০৯] EWHC 3148 (QB) একটি ইংরেজি আইনি মামলা ছিল। এই মামলায় "জি" জড়িত যিনি একটি নরউইচ ফার্মাকাল আদেশ চেয়েছিলেন যাতে উত্তরদাতাকে এমন একজন ব্যক্তির আইপি ঠিকানা প্রকাশ করতে হয় যিনি তার ও তার সন্তানের ব্যক্তিগত এবং সংবেদনশীল তথ্য অন্তর্ভুক্ত করার জন্য উইকিপিডিয়া সম্পাদনা করেছিলেন। আদেশটি মঞ্জুর করা হয়েছিল। রায়ে অন্যান্য বিষয়ের পাশাপাশি, ১২ নং অনুচ্ছেদে এই ঝুঁকির দিকে মনোযোগ আকর্ষণ করা হয়েছে যে "উত্তরদাতার নামকরণ পরোক্ষভাবে পাঠকদের সক্ষম করতে পারে যারা ইতিমধ্যে মামলা সম্পর্কে অন্যান্য তথ্য জানেন তারা দাবিদারকে সনাক্ত করতে সক্ষম হতে পারে।" ৪০ নং অনুচ্ছেদে এই সম্ভাবনার কথা আবার উল্লেখ করা হয়েছে, যেখানে উল্লেখ করা হয়েছে যে "এমন কিছু সময় আছে যখন আদালত কোনও আদেশ দেওয়া হয়েছে তা প্রকাশের উপর নিষেধাজ্ঞা আরোপ করে।"
রাজস্ব
রাজস্ব (Government revenue বা national revenue) বলতে কর এবং কর-বহির্ভূত উৎস থেকে সরকারের অর্জিত অর্থকে বোঝায়, যা দিয়ে বিভিন্ন সরকারি ব্যয়ের বিধান করা যায়। রাজস্ব ও সরকারি ব্যয় সরকারি বাজেটের দুইটি উপাদান ও সরকারের আর্থিক নীতির গুরুত্বপূর্ণ উপকরণ। রাজস্ব আদায় করা একটি সরকারের সবচেয়ে প্রাথমিক কাজগুলির একটি, কেননা রাজস্ব ছাড়া সরকারি কর্মকাণ্ড পরিচালনা ও সরকারি আইন বলবৎকরণ সম্ভব নয়। রাজস্বের এই চাহিদাই আধুনিক আমলাতান্ত্রিক রাষ্ট্রের বিকাশের একটি প্রধান উপাদান ছিল।
রাজস্ব সরকারের ঋণ ও অর্থ সৃষ্টি থেকে পৃথক একটি ধারণা। শেষোক্ত দুইটি সমাধান ব্যবহার করে সরকার রাজস্ব বৃদ্ধি না করে সাময়িকভাবে সরকারের অর্থের যোগান বৃদ্ধি করতে পারে।
উৎস
একটি সরকার বিভিন্ন উৎস থেকে রাজস্ব সংগ্রহ করতে পারে। স্থানকালভেদে এগুলি ভিন্ন হতে পারে। আধুনিক যুগে এসে কর বাবদ রাজস্ব একটি সরকারের রাজস্বের প্রধান উৎসে পরিণত হয়েছে। ওইসিডি দ্বারা স্বীকৃত করের প্রকারভেদগুলির মধ্যে আছে ব্যক্তি বা প্রতিষ্ঠানের আয় ও মুনাফার উপর কর (যার মধ্যে আয়কর ও পুঁজিবৃদ্ধি কর অন্তর্ভুক্ত), সামাজিক নিরাপত্তা ব্যবস্থায় অবদান, বেতনের উপর কর, সম্পত্তির উপর কর (যার মধ্যে সম্পদ কর, উত্তরাধিকারসূত্রে প্রাপ্ত সম্পত্তির উপর কর ও উপহারের উপর কর অন্তর্ভুক্ত), এবং পণ্য ও সেবার উপর কর (যার মধ্যে মূল্য সংযোজন কর, বিক্রয় কর, অভ্যন্তরীণ শুল্ক ও শুল্ক অন্তর্ভুক্ত)।
কর-বহির্ভূত রাজস্বের মধ্যে রয়েছে সরকারি মালিকানাধীন কর্পোরেশনগুলির আয়, কেন্দ্রীয় ব্যাংকের আয়, অর্থদণ্ড বা জরিমানা, সম্মানী, সম্পদ বিক্রয়, এবং আন্তর্জাতিক আর্থিক সংস্থাসমূহ থেকে বাহ্যিক ঋণ হিসেবে প্রাপ্ত মূলধন। উন্নয়নশীল দেশগুলির জন্য বৈদেশিক সাহায্য রাজস্বের একটি প্রধান এবং কদাচিৎ একমাত্র উৎস।
রাজনীতি
বেশিরভাগ সরকারের একজন অর্থমন্ত্রী থাকে যিনি রাজস্ব দেখাশোনা করেন। সরকারের একটি পৃথক রাজস্ব বিভাগ থাকতে পারে, যেটি রাজস্ব আদায়ের কাজে নিবেদিত থাকে।
শিল্প উন্নয়নের জন্য রাষ্ট্রপতির পুরস্কার
শিল্প উন্নয়নের জন্য রাষ্ট্রপতির পুরস্কার বাংলাদেশ সরকারের শিল্প মন্ত্রণালয় কর্তৃক প্রদানকৃত একটি বাৎসরিক পুরস্কার। প্রতি বছর জাতীয় অর্থনীতিতে শিল্প খাতের অবদানের স্বীকৃতিস্বরূপ প্রণোদনা সৃষ্টি এবং সৃজনশীলতাকে উৎসাহিত করতে আগ্রহী ব্যক্তি ও প্রতিষ্ঠানকে এই পুরস্কার প্রদান করা হয়।
ইতিহাস
২০১৩ সাল থেকে প্রতিবছর শিল্প উন্নয়নের জন্য রাষ্ট্রপতির পুরস্কার প্রদান করা হয়। শিল্প প্রতিষ্ঠানের শ্রেণিবিন্যাস অনুযায়ী ছয় ধরনের শিল্পের জন্য ৩টি করে মোট ১৮টি শিল্প প্রতিষ্ঠানকে রাষ্ট্রপতির শিল্প উন্নয়ন পুরস্কার প্রদান নীতিমালা ২০২০ অনুসরণ করে এই পুরস্কার দেওয়া হয়।
বাংলাদেশের মহীসোপান
ভারতের দাবী
২০২১ সালের এপ্রিল মাসে বাংলাদেশের প্রতিবেশী দেশ ভারত বঙ্গোপসাগরের বাংলাদেশের মহীসোপান দাবির বিষয়ে ‘আপত্তি’ উত্থাপন করে। ভারতের মতে ভূখণ্ডের যে উপকূল রেখার ওপর নির্ভর করে বাংলাদেশ তাদের মহীসোপানের সীমানা নির্ধারণ করেছে তা ভারতের মহীসোপানের একাংশ। এ বিষয়ে আন্তর্জাতিক সংস্থা কমিশন অন দ্য লিমিটস অব দ্য কন্টিনেন্টাল শেলফ-এর কাছে ভারত নিবেদন করেছে, মহীসোপানের ব্যাপারে বাংলাদেশের কোনো দাবি যেন বিবেচনা না করা হয়। বাংলাদেশ এ ব্যাপারে ১৩ সেপ্টেম্বর ২০২১ জাতিসংঘের মহাসচিবের কাছে প্রত্যাখ্যান পত্র প্রেরণ করে।
ওয়ার্ধা নদী
ওয়ার্ধা নদী (ভারাদা নদী, ভারত এর মহারাষ্ট্র প্রদেশের বিদর্ভ এলাকার একটি অন্যতম নদী। ওয়ার্ধা নদী গড়চিরোলি জেলার চারপালা এলাকার ওয়াইগঙ্গানদীর সাথে মিলেছে এবং প্রাণহিতা নদী হিসেবে গোদাবরীতে প্রবাহিত হয়েছে।
উৎস
ওয়ার্ধা নদী মুলতাই তহশিল, বেতুল জেলা, মধ্য প্রদেশ এর খাইরওয়ানি গ্রামের কাছে সাতপুরা রেণ্জের ৭৭৭ মিটার উচ্চতায় উৎপন্ন হয়েছে।
গতিপথ
উৎসস্থল থেকে নদীটি মধ্য প্রদেশ এর মধ্য দিয়ে ৩২ কি.মি. প্রবাহিত হয় এবং মহারাষ্ট্রএ প্রবেশ করে। ৫২৮ কি.মি., প্রবাহিত হওয়ার পর এটি প্রানাহাটি নদীরূপে ওয়েইনগঙ্গা নদীর সাথে মিলিত হয় যেটি প্রধাণত গোদাবরি নদীতে প্রবাহিত হয়।
উপনদী
উপনদীগুলো হলো কার, ওয়েনা, জাম এবং ইরাই
বাঁধ
উর্ধস্থ ওয়ার্ধা বাঁধ ওয়ার্ধা নদীর কাছে মর্শিতে অবস্থিত। এটি অমরাবতী, মর্শি এবং ওয়ারুদ তালুকের মধ্যে যোগাযোগের অন্যতম পথ হিসেবে পরিচিত।
নিম্নস্থ ওয়ার্ধা বাঁধ আমরাভাতি জেলার ওয়েরুদ বাগাজিওথানোদি গ্রামের কাছে নির্মিত। বেমবালা নদীর এর একটি বাঁধ ইয়াভাতমাল জেলার বাবুলগাঁও এর কাছে অবস্থিত। এটি ইয়াভাতমাল জেলার যোগাযোগের অন্যতম মাধ্যম হিসেবে পরিচিত।
বিজয়া মুখোপাধ্যায়
বিজয়া মুখোপাধ্যায়  (১১ মার্চ ১৯৩৭ — ২৬ জুলাই ২০২০) ছিলেন সংস্কৃত ভাষা ও সাহিত্যের অধ্যাপিকা এবং একজন প্রতিভাশালিনী কবি। প্রবন্ধকার ও অনুবাদক হিসাবেও পরিচিতি ছিল তার। সুনীল গঙ্গোপাধ্যায় প্রবর্তিত "কৃত্তিবাস" কবিতা পত্রিকার সঙ্গে যুক্ত ছিলেন।
সংক্ষিপ্ত জীবনী
বিজয়া মুখোপাধ্যায়ের জন্ম ১৯৩৭ খ্রিস্টাব্দের ১১ই মার্চ বৃটিশ ভারতের অধুনা বাংলাদেশের তৎকালীন ঢাকা জেলার বিক্রমপুরে। পড়াশোনা কলকাতায়। কলেজে পড়ার সময় থেকেই তিনি কবিতা রচনা শুরু করেন। তার প্রথম কবিতা প্রকাশিত হয় দেশ (পত্রিকা) পত্রিকায় ১৯৬৩ খ্রিস্টাব্দে। সংস্কৃত ভাষা নিয়ে পড়াশোনা করেন এবং অসামান্য দখল ছিল তার। কবি বুদ্ধদেব বসু 'মহাভারতের কথা' লেখার সময়ে বিজয়ার কাছে সংস্কৃত শিখেছিলেন। তার প্রথম কাব্যগ্রন্থ সামনে অপর্ণা।  তিনি ও তার স্বামী কবি শরৎকুমার মুখোপাধ্যায় সুনীল গঙ্গোপাধ্যায় প্রবর্তিত "কৃত্তিবাস" কবিতা পত্রিকার সঙ্গে যুক্ত ছিলেন। তার বহু কবিতা এই পত্রিকায় প্রকাশিত হয়েছে। তার ছন্দময় কবিতা বিগত পুরানো দিনের স্মৃতি যেমন জাগ্রত করে, তেমনি সহজ, সরল, শান্ত ভঙ্গিমায় সামাজিক চেতনার বিকাশে প্রতিবাদ ব্যক্ত হয়েছে। তার "পুটিকে সাজে না" কবিতা নারীত্বের প্রতিবন্ধকতার বিরুদ্ধে প্রতিবাদ বেশ তাৎপর্যময়।
পুরস্কার
২০০৯ সালে তিনি পশ্চিমবঙ্গ বাংলা আকাদেমি কর্তৃক প্রদত্ত রবীন্দ্র পুরস্কার লাভ করেন (পবিত্র মুখোপাধ্যায়, বিজয়া মুখোপাধ্যায়, অমিয়কুমার বাগচী, শ্যামল চক্রবর্তী, শঙ্কর মুখোপাধ্যায়ের সঙ্গে যৌথভাবে)।
সম্পাদিত পত্রিকা
তিনি দীর্ঘদিন 'বিভাষা' নামে একটি পত্রিকা সম্পাদনা করেছেন।
মৃত্যু
কবি বিজয়া মুখোপাধ্যায় ২০২০ সালের ২৬ জুলাই ৮৩ বৎসর বয়সে কলকাতায় মৃত্যুবরণ করেন।
ওকসানা জাবুজকো
ওকসানা স্টেফানিভনা জাবুজকো ( Окса́на Стефа́нівна Забу́жко ) একজন ইউক্রেনীয় ঔপন্যাসিক, কবি, প্রাবন্ধিক। তার কাজ বিভিন্ন ভাষায় অনূদিত হয়েছে।
জীবন
লেখকের মতে, তিনি বাড়িতে তার দার্শনিক শিক্ষা পেয়েছিলেন।১৯৬৫ সালের সেপ্টেম্বরে শুরু হওয়া ইউক্রেনীয় বুদ্ধিজীবীদের বিরুদ্ধে নিপীড়ন পরিবারটিকে লুটস্ক ছেড়ে যেতে বাধ্য করেছিল এবং ১৯৬৮ সাল থেকে ওকসানা জাবুজকো কিয়েভে বসবাস করছেন।
জাবুজকো কিইভ বিশ্ববিদ্যালয়ে দর্শন অধ্যয়ন করেন, যেখানে তিনি ১৯৮৭ সালে নন্দনতত্ত্বে তার ডক্টরেট সম্পন্ন করেন।১৯৯২ সালে, তিনি পেন স্টেট ইউনিভার্সিটিতে ভিজিটিং লেখক হিসাবে পড়ান।জাবুজকো ১৯৯৪ সালে ফুলব্রাইট স্কলারশিপ জিতেছিলেন এবং হার্ভার্ড এবং পিটসবার্গ বিশ্ববিদ্যালয়ে ইউক্রেনীয় সাহিত্য পড়ান।আজ অবধি, জাবুজকো ইউক্রেনের ন্যাশনাল একাডেমি অফ সায়েন্সেসের দর্শনের Hryhori Skovoroda ইনস্টিটিউটে কাজ করে।
সাহিত্য কর্ম
উলিয়াম ব্ল্যাকারের মতে, ওকসানা জাবুজকোর কাজের দুটি প্রধান ব্যস্ততা রয়েছে: জাতীয় পরিচয় এবং লিঙ্গ। জাবুজকোর প্রথম উপন্যাস, ফিল্ড ওয়ার্ক ইন ইউক্রেনীয় সেক্স, ১৯৯৬ সালে প্রকাশিত, সমালোচক এবং পাঠক উভয়ের দ্বারাই ব্যাপক বিতর্কের সম্মুখীন হয়েছিল।এর প্রকাশনার সাথে, ইউক্রেনীয় পাঠক এবং বুদ্ধিজীবী সম্প্রদায় উদ্ভাবনী, উত্তেজক এবং জটিল নারীবাদী লেখার মুখোমুখি হয়েছিল। ২০০৬ সালে একটি জরিপ অনুসারে, এই উপন্যাসটি "স্বাধীনতার ১৫ বছরে ইউক্রেনীয় সমাজকে সবচেয়ে বেশি প্রভাবিত করে এমন বই" হিসাবে স্বীকৃত হয়েছিল।আজ এটি বিশ্বের নতুন ইউক্রেনীয় গদ্যের সবচেয়ে ব্যাপকভাবে অনূদিত কাজ (১৫টি ভাষায়), যা আধুনিক পূর্ব ইউরোপীয় ক্লাসিকের অনেক বাধ্যতামূলক তালিকা এবং রেটিংগুলিতে অন্তর্ভুক্ত।
অকসানা জাবুজকোর নন-ফিকশন ঘরানার সবচেয়ে বিখ্যাত বইটি হল নটর ডেম ডি'ইউক্রেন: মিথোলজির দ্বন্দ্বে একটি ইউক্রেনীয় নারী (২০০৭)।
একজন প্রশিক্ষিত দার্শনিক এবং সাংস্কৃতিক সমালোচক হিসাবে, জাবুজকো প্রবন্ধ এবং নন-ফিকশন কাজ প্রকাশ করেন।জাবুজকো ইউক্রেনীয় ইতিহাসের দিকেও নজর দেন।তার সাম্প্রতিকতম উপন্যাস, দ্য মিউজিয়াম অফ অ্যাবন্ডনড সিক্রেটস (২০০৯), তিনটি ভিন্ন যুগের ( দ্বিতীয় বিশ্বযুদ্ধ, ১৯৭০ এবং ২০০০ এর দশকের প্রথম দিকে) এবং বিশেষ করে, ইউক্রেনীয় বিদ্রোহী সেনাবাহিনীর বিষয়, যারা ১৯৪০ এবং ১৯৫০ -এর দশকে ইউক্রেনে সক্রিয় ছিল কিন্তু   সোভিয়েত ইতিহাসগ্রন্থ দ্বারা উপেক্ষিত বা নীরব ছিল।
ওকসানা জাবুজকো সেই প্রজন্মের অন্তর্ভুক্ত যেটিকে তামারা হুন্ডোরোভা, একজন সাহিত্যিক পণ্ডিত, "পোস্ট-চর্নোবিল" বলে ডাকেন। হুন্ডোরোভার মতে চর্নোবিল বিপর্যয় (১৯৮৬), আধুনিক সময়ের সবচেয়ে বড় বিপর্যয়গুলির মধ্যে একটি নয়, এটি একটি "প্রতীকী ঘটনা যা পোস্ট-অ্যাপোক্যালিপ্টিক্যাল টেক্সটকে প্রজেক্ট করে [...] পরমাণু পরবর্তী যুগে"। সবচেয়ে গুরুত্বপূর্ণভাবে, চোরনোবিল সোভিয়েত ইউনিয়নের সমাপ্তিও চিহ্নিত করে, অন্তত তার আদর্শের কোনো বৈধতার সমাপ্তি, এবং নতুন ইউক্রেনীয় সমাজ এবং নতুন ইউক্রেনীয় সাহিত্যের সূচনা, সমাজতান্ত্রিক বাস্তববাদ থেকে মুক্ত বা সচেতনভাবে এর উত্তরাধিকারকে ভেঙে ফেলা।ওকসানা জাবুজকোর লেখার একটি গুরুত্বপূর্ণ বৈশিষ্ট্য হল যে এটি পশ্চিমা পাঠকের কাছে অ্যাক্সেসযোগ্য হওয়ার জন্য বিশ্বের কাছে "বাহ্যিকভাবে পরিণত" হয়েছে।
১৯৯৫-২০১০ সালে তিনি PEN ক্লাবের ইউক্রেনীয় শাখার ভাইস-প্রেসিডেন্ট ছিলেন (সভাপতি - ইয়েভেন সার্স্ট্যুক)।২০০৪ সালের শরৎকালে, তিনি ইউক্রেনের রাষ্ট্রপতি নির্বাচনের প্রতি আন্তর্জাতিক দৃষ্টি আকর্ষণ করার জন্য অনেক কিছু করেছিলেন।অরেঞ্জ ময়দানের প্রাক্কালে, তিনি ইউক্রেনীয় সলিডারিটি দ্বারা WSJ-এ একটি নিবন্ধ প্রকাশ করেছিলেন।
২০১৮ সালের জুনে, এটি সাংস্কৃতিক ব্যক্তিত্ব, রাজনীতিবিদ এবং মানবাধিকার কর্মীদের কাছ থেকে একটি খোলা চিঠিকে সমর্থন করেছিল যেখানে বিশ্ব নেতাদের রাশিয়ার বন্দী ইউক্রেনীয় পরিচালক ওলেগ সেনটসভ এবং অন্যান্য রাজনৈতিক বন্দীদের প্রতিরক্ষায় কথা বলার জন্য আহ্বান জানানো হয়েছিল।
প্রধান কাজ এবং শৈলী
ওকসানা জাবুজকোর প্রথম উপন্যাস, ফিল্ড ওয়ার্ক ইন ইউক্রেনীয় সেক্স, সোভিয়েত-পরবর্তী ইউক্রেনীয় সাহিত্যের অন্যতম প্রধান পাঠ্য। এটি প্রকাশের সময় ব্যাপক বিতর্কের সৃষ্টি করেছিল, কারণ কথক লিঙ্গের মধ্যে সম্পর্কের প্রতিষ্ঠিত ক্রম নিয়ে অসন্তোষ প্রকাশ করে, যেখানে একজন মহিলা প্রথাগত পিতৃতন্ত্রের দ্বারা নিপীড়নের শিকার, সামাজিক এবং যৌন উভয়ই, একটি লিঙ্গগত বিষয় হিসাবে, পাশাপাশি একটি বিষয় হিসাবে। সর্বগ্রাসীবাদেরউপন্যাসটি উত্তর- ঔপনিবেশিক তত্ত্বের দৃষ্টিকোণ থেকে বিশ্লেষণ করা হয়েছিল। এটি বেশ কয়েকটি তুলনামূলক গবেষণাকে অনুপ্রাণিত করেছে, যেখানে জাবুজকোর উপন্যাসটিকে জ্যামাইকা কিনকেড, আসিয়া জেবার, অ্যাঞ্জেলা কার্টার, নিকোল ব্রসার্ড, এবং অন্যান্যদের লেখার সাথে তুলনা করা হয়েছে।উপন্যাসটি তার বিশিষ্ট শৈলীর কারণেও অধ্যয়ন করা হয়েছিল, "কাব্যিক" কণ্ঠস্বর এবং "বুদ্ধিজীবী" কণ্ঠ মিশ্রিত এবং একটি জটিল কাঠামো তৈরি করে।উপন্যাসটি écriture feminine এর কিছু উপাদানকে জড়িত করে, বিশেষ করে, লেখার (থেকে) শরীর।
ওকসানা জাবুজকোর দ্বিতীয় উপন্যাস, মিউজিয়াম অফ অ্যাবন্ডনড সিক্রেটস, ইউক্রেনের প্রতিরোধ এবং সোভিয়েত ঔপনিবেশিক শাসনের বিরোধিতা নিয়ে কাজ করে 20 শতকে।উপন্যাসটি দেশগুলির মধ্যে সম্পর্কের বাস্তবতা উপস্থাপন করে যে ইউএসএসআর কাঠামোর মধ্যে পশ্চিমারা কেবল "জাতির বন্ধুত্ব" এর মিথের পরিপ্রেক্ষিতে দেখেছিল, পুতিনের রাশিয়া এখনও স্থায়ী হতে চায়।
ওকসানা জাবুজকোর সবচেয়ে বিখ্যাত নন-ফিকশন বই নটর ডেম ডি ইউক্রেন ।এটি ফিন-ডি- সিকল যুগের ইউক্রেনীয় লেখক লেস্যা ইউক্রাইঙ্কা (1871-1913) এর উপর আলোকপাত করে, তবে এটি সেই সময়ের ইউক্রেনীয় বুদ্ধিজীবী এবং তাদের সাংস্কৃতিক মূল্যবোধের একটি অধ্যয়নও।আরও বিশেষভাবে, এই যুগান্তকারী ভলিউমে জাবুজকো বীরত্বের ঐতিহ্য এবং যে উপায়ে এটি ইউক্রেনীয় সাহিত্য ও মানসিকতাকে রূপ দিয়েছে সে সম্পর্কে ইউক্রেনের ইউরোপীয় উত্তরাধিকার দেখায়।
তার বই লেট মাই পিপল গো জুন ২০০৬ সালে সংবাদদাতা ম্যাগাজিন সেরা ইউক্রেনীয় ডকুমেন্টারি বইয়ের পুরস্কার জিতেছে, দ্য মিউজিয়াম অফ অ্যাবন্ডনড সিক্রেটস — সেরা ইউক্রেনীয় বই — ২০১০।
দামাল
দামাল রায়হান রাফী পরিচালিত ও ইমপ্রেস টেলিফিল্ম প্রযোজিত ২০২২ সালের বাংলাদেশী ঐতিহাসিক নাট্য চলচ্চিত্র। বাংলাদেশের মুক্তিযুদ্ধের উপর ভিত্তি করে নির্মিত এই চলচ্চিত্রে প্রধান চরিত্রে বিদ্যা সিনহা সাহা মীম, শরিফুল রাজ, সিয়াম আহমেদ ও শাহনাজ সুমি অভিনয় করেছেন। চলচ্চিত্রটিতে একটি কাল্পনিক কাহিনী উপস্থাপন করা হয়েছে যা স্বাধীন বাংলা ফুটবল দল থেকে অনুপ্রাণিত, দলটি মুক্তিযুদ্ধের জন্য আন্তর্জাতিক সচেতনতা ও অর্থনৈতিক সমর্থন বাড়াতে ভারতজুড়ে সফর করে মোট ১৬টি প্রীতি ম্যাচে অংশ নেয়।
কাহিনী সংক্ষেপ
হতাশায় নিমজ্জিত বাংলাদেশ নারী ফুটবল দলের সদস্যরা তাদের কোচকে বিদায় জানিয়ে যাওয়ার আগে তিনি তাদেরকে থামিয়ে বসতে বলেন। তাদেরকে অনুপ্রেরণা দেওয়ার জন্য সেই তিনি স্বাধীন বাংলা ফুটবল দলের সাহসীকতার কাহিনী শোনাতে শুরু করেন যিনি ১৯৭১ সালে স্বাধীন বাংলা ফুটবল দলের ম্যানেজার ছিলেন।
প্রযোজনা
২০১৮ সালে দামাল-এর প্রাক-প্রযোজনা শুরু হয়। রাফি চলচ্চিত্রটিকে তার "ড্রিম প্রজেক্ট" হিসেবে বর্ণনা করেছেন। সত্য ঘটনা থেকে অনুপ্রাণিত হয়ে নির্মিত চলচ্চিত্রটির গল্প লিখেছেন ফরিদুর রেজা সাগর। ২০১৮ সালে, রাফি গল্পটি পড়ে মুগ্ধ হন। সংশয় সত্ত্বেও তিনি চলচ্চিত্র পরিচালনা করতে রাজি হন। গল্পটি নাজিম উদ দৌলা ও এর পরিচালক রায়হান রাফী চিত্রনাট্যে পরিণত করেন। চলচ্চিত্রটির চিত্রনাট্য তৈরি করতে নয় মাস লেগেছে যা বর্তমান প্রজন্মকে ফুটবলের মাধ্যমে পুরনো প্রজন্মের সাথে সংযুক্ত করে। ২০২০ সালের আগস্টে এর প্রযোজনার প্রস্তুতি শুরু হয়। বাংলাদেশের ৫০ বছর পূর্তি উপলক্ষে এটি নির্মিত হয়েছে। এই চলচ্চিত্রে অভিনয়ের জন্য অন্তত ৫০০ অভিনেতাকে নেওয়া হয়েছে। কোভিড-১৯ মহামারীর কারণে ২০২০ সালে এর প্রযোজনা চ্যালেঞ্জিং হয়ে ওঠে। ২৫ নভেম্বর ২০২০-এ এর চিত্রগ্রহণ শুরু হয়। এটি সামিয়া অথৈর প্রথম চলচ্চিত্র যেখানে তিনি একজন নারী ফুটবলারের ভূমিকায় অভিনয় করেছেন। উত্তরবঙ্গের পার্বতীপুর ও সৈয়দপুরে চলচ্চিত্রের বেশিরভাগ দৃশ্যের শুটিং হয়েছে। প্রায় এক মাস ধরে প্রথম লটের চিত্রগ্রহণ হয়েছিল। কোভিড-১৯ মহামারী ও প্রযোজনা সম্পর্কিত জটিলতার কারণে এর চিত্রগ্রহণ বন্ধ হয়ে যায় ও পরবর্তীতে নির্মাণব্যয় বাড়িয়ে চিত্রগ্রহণ পুনরায় শুরু করা হয়। ২০২০-এর জুন-জুলাইয়ে, সিয়াম আহমেদ, শরিফুল রাজ ও সুমিত সেনগুপ্ত ফুটবলের প্রশিক্ষণ নিতে শুরু করেন। অভিনয়ের প্রয়োজনে রাজ ও সিয়ামকে মোট ছয় মাস ফুটবল প্রশিক্ষণ নিতে হয়েছে। চলচ্চিত্রের নির্মাণ শেষ করা রায়হান রাফির জন্য চ্যালেঞ্জিং ছিল। চিত্রগ্রহণ চলাকালীন সময় সিয়াম, রাজ ও পরিচালক বেশ কয়েকবার অসুস্থ হয়ে পড়েন। এমনকি রাফি নিজেও চলচ্চিত্রের ভবিষ্যৎ নিয়ে আশাহত হয়ে পড়েন। তিনি বুঝতে পারেননি যে একটি ক্রীড়া চলচ্চিত্র পরিচালনা করা এত কঠিন হতে পারে। কিন্তু এর গল্প তাকে প্রযোজনা সম্পূর্ণ করতে অনুপ্রাণিত করে। ৩ জুন ২০২১-এ চিত্রগ্রহণ সম্পন্ন হয়।
সঙ্গীত
চলচ্চিত্রটিতে একটি রবীন্দ্রসঙ্গীত বাদে মোট ৪টি গান রয়েছে। এর সঙ্গীত পরিচালনা করেছেন আরাফাত মহসিন নিধি। গানগুলো গেয়েছেন যথাক্রমে মমতাজ বেগম, প্রীতম হাসান, ইমরান মাহমুদুল, দিলশাদ নাহার কনা, সাকিব চৌধুরী, ঐশী, রেজওয়ানা চৌধুরী বন্যা। এর সবগুলো গানের গীতিকার রাসেল মাহমুদ। "দামাল" শিরোনামের গানটি প্রচারের জন্য প্রযোজিত হয়েছিল যা ২২ অক্টোবর ২০২২-এ মুক্তি পাওয়ার কথা থাকলেও ২৫ অক্টোবর ২০২২-এ প্রকাশিত হয়। এই প্রচারমূলক গানটি চলচ্চিত্রে অন্তর্ভুক্ত করা হয়নি। গানটির সঙ্গীত ভিডিওটি ১৬ অক্টোবর ২০২২ থেকে টানা তিন দিন চিত্রগ্রহণ করা হয়। ‘আমি দুর্জয়’ গানটি দর্শকদের কাছ থেকে ইতিবাচক প্রতিক্রিয়া পেয়েছে।
প্রচারণা
দামাল-এর প্রচারণার উদ্দেশ্যে এর প্রযোজনা দল অনন্য পদ্ধতি গ্রহণ করে। ১৩ সেপ্টেম্বর ২০২২-এ চ্যানেল আইয়ের একটি টক শোতে অপ্রত্যাশিতভাবে দামাল-এর অভিনয়শিল্পীরা উপস্থিতি হয়। ২৮ সেপ্টেম্বরে দামাল চলচ্চিত্রের অভিনয়শিল্পীরা প্রচারণার জন্য ২০২২ সাফ মহিলা চ্যাম্পিয়নশিপের বিজয়ী বাংলাদেশ মহিলা জাতীয় ফুটবল দলের সাথে দেখা করে। ১১ অক্টোবর ২০২২-এ টি স্পোর্টস ও বসুন্ধরা কিংস চলচ্চিত্রের পৃষ্ঠপোষক হয়। এছাড়া এর কলাকুশলীরা একটি শপিং মলে প্রবেশ করে ফুটবল খেলতে শুরু করে যা সেখানে উপস্থিত ক্রেতাদের দৃষ্টি আকর্ষণ করে। ১৮ অক্টোবরে দামাল দল ঐক্য-চ্যানেল আই মিউজিক অ্যাওয়ার্ডস ২০২২-এর ভেন্যুতে উপস্থিত হয়। চলচ্চিত্রটির প্রচারণার অংশ হিসেবে "দামাল" শিরোনামের একটি গান ধারণ করা হয় এবং এর সঙ্গীত ভিডিওর জন্য টাকা খরচ করা হয়। একটি অভিনব প্রচারণার অংশ হিসেবে ২২শে অক্টোবর দামাল চলচ্চিত্রের অভিনেতাদের একটি দল ঢাকার বসুন্ধরা কিংস এরিনায় বাংলাদেশের একটি পেশাদার ফুটবল দল বসুন্ধরা কিংসের বিরুদ্ধে একটি ফুটবল ম্যাচ খেলে। চলচ্চিত্রটির মুক্তির দিনে এর কলাকুশলী আমন্ত্রিত অতিথি হিসেবে এসএসসি ২০০১ ব্যাচের প্রাক্তন ছাত্রদের নিয়ে গঠিত ফেসবুক গ্রুপ "ক্লাসরুম"-এর বসুন্ধরা ইন্টারন্যাশনাল কনভেনশন সিটিতে আয়োজিত তৃতীয় প্রতিষ্ঠাবার্ষিকী অনুষ্ঠানে যোগ দেয়। ৪ নভেম্বর ২০২২ তারিখে শুভেচ্ছাদূত হিসেবে দামাল চলচ্চিত্রটির কলাকুশলীরা মেট্রো এক্সপ্রেস বরিশাল বনাম মোনার্ক মার্ট পদ্মার হকি ম্যাচ প্রত্যক্ষ করতে মওলানা ভাসানী হকি স্টেডিয়ামে উপস্থিত ছিল।
বিতর্ক
১৬ আগস্ট ২০২২-এ চলচ্চিত্রটির ট্রেলার ইউটিউবে প্রকাশিত হওয়ার পরে তিনটি ভুল ধরা পড়ে। একটি দৃশ্যে, গোলরক্ষকের জার্সি ইংরেজিতে লেখা ও দলের বাকি জার্সিগুলো বাংলায় লেখা দেখা যায়। পরের দৃশ্যে গোলরক্ষকের জার্সি বদলে যায়। এছাড়া ট্রেলারের ভিএফএক্সে দুর্বলতা দেখা যায়। ট্রেলারের সমালোচনার জবাবে পরিচালক রায়হান রাফি বলেন, গল্পের প্রয়োজনে দুটি দৃশ্যে জার্সিটি ভিন্নভাবে দেখানো হয়েছে। তবে তিনি ভিএফএক্সে দুর্বলতার অভিযোগ স্বীকার করে বলেন, কম বাজেটের কারণে এমনটি হয়েছে।
এছাড়াও এর ট্রেলার প্রকাশের পরে দর্শকদের একটি অংশ রাজাকারদের দ্বারা যুদ্ধের আহবান হিসাবে তাকবির ব্যবহারে আপত্তি জানায়, কেননা তাদের মতে রাজাকারেরা মুক্তিযুদ্ধের সময় এটি ব্যবহার করতো না। যদিও রাজাকারদের প্রকাশিত বিভিন্ন পোস্টারে এর ব্যবহার দেখা গেছে। পিনাকী ভট্টাচার্য নামে একজন বাংলাদেশী ব্লগার ফেসবুকে দাবি করেন যে পরিচালক রাফি ছবির সংলাপ থেকে তাকবীর বাদ দেওয়ার সিদ্ধান্ত নিয়েছেন। ভট্টাচার্যের দাবির প্রতিক্রিয়ায়, দর্শকদের অন্য একটি অংশ ক্ষুব্ধ হয়ে ওঠে বলে যে এইরকম কিছু করা হলে তারা ছবিটি বর্জন করবে। ১৯ অগাস্ট ২০২২-এ রাফি সেই সম্ভাবনাকে খারিজ করে দিয়ে বলেন যে তিনি ভট্টাচার্যের কাছে এমন কোনও প্রতিশ্রুতি দেননি তবে তাকে বলেছিলেন যে তিনি চলচ্চিত্রে ইসলামকে কটাক্ষ করেননি। তবে মুক্তিযুদ্ধের সময় রাজাকারেরা তাকবির ব্যবহার করে যা ইতিহাসের অংশ এবং এখানে তিনি ইতিহাস বিকৃত করেননি বলে উল্লেখ করেন।
"দামাল" টাইটেল ট্র্যাকটি ২৫ অক্টোবর ২০২২-এ মুক্তি পাওয়ার পর প্রশংসিত হয়, কিন্তু এটির বাজেট ৳২৫ লাখ ছিল জানার পরে কেউ কেউ সন্দেহ করেন যে এটির বাজেট আসলে ৳২৫ লক্ষ ছিল কিনা। এই সন্দেহের বিষয়ে পরিচালক রাফি বলেন, সঙ্গীত ভিডিওটির চিত্রগ্রহণের ব্যয়, সঙ্গীত ভিডিওতে অংশ নেওয়া ব্যক্তিদের পারিশ্রমিক ও বিজ্ঞাপনের খরচ সবই হয়েছে। চলচ্চিত্রে সুযোগ না হওয়া তারকারা ঈর্ষান্বিত হয়ে প্রশ্ন তুলছে বলে তিনি দাবি করেন। এটাও গুজব রটে যে ইমপ্রেস টেলিফিল্ম রায়হান রাফি, বিদ্যা সিনহা সাহা মীম ও সিয়াম আহমেদের কাছে ছবিটির মুক্তির স্বত্ব বিক্রি করেছে। রাফি ঢাকা মেইল-এর কাছে বলেন যে এ বিষয়ে তিনি কিছুই জানেন না। তবে এ বিষয়ে তিনি স্পষ্ট করেননি।
এছাড়াও চলচ্চিত্রটি মুক্তির পর গুজব উঠে যে চলচ্চিত্র প্রেক্ষাগৃহে দেখতে পাওয়া দর্শকদের ভাড়া করা হয়েছে। রাফি গুজবটি উড়িয়ে দেন।
মুক্তি
৮ আগস্ট ২০২২ তারিখে চলচ্চিত্রটি বাংলাদেশ চলচ্চিত্র সেন্সর বোর্ড থেকে অনাপত্তি সনদ পায়। দামাল ২৮ অক্টোবর ২০২২ তারিখে মুক্তি দেওয়ার জন্য নির্ধারণ করা হয়। চলচ্চিত্রটি মুক্তির আগের দিনই জানা যায় দামাল ২২টি চলচ্চিত্র প্রেক্ষাগৃহে মুক্তি পেতে যাচ্ছে। চলচ্চিত্রটি নির্ধারিত তারিখে বাংলাদেশে মুক্তি পায়। ৩ নভেম্বর থেকে আরো তিনটি প্রেক্ষাগৃহ বৃদ্ধি পায়। এটি ১৮ নভেম্বর ২০২২ তারিখে অস্ট্রেলিয়া ও মার্কিন যুক্তরাষ্ট্রে মুক্তি দেওয়ার কথা রয়েছে।
সমালোচনামূলক অভ্যর্থনা
বিডিনিউজ২৪.কম-এর আহসান কবির দামাল চলচ্চিত্রটিকে "খেলা ও দেশপ্রেমের মিশেলে চূড়ান্ত এক আবেগের সিনেমা" হিসেবে উল্লেখ করেছেন। তার মতে চলচ্চিত্রটিতে টানটান উত্তেজনা, স্বাধীন বাংলা ফুটবল দলের আবেগ ও অনুপ্রেরণার গল্প রয়েছে। কবির এখানে শরীফুল রাজের পাগলাটে অভিনয়ের সাথে খেলোয়াড়সুলভ দৃঢ়তার প্রশংসা করেছেন। তিনি হাসনা চরিত্রে মিমের অভিনয়ের প্রশংসা করেছেন। এছাড়াও তিনি এখানে মুন্না ও হাসনা, এবং দুর্জয় ও তার প্রেমিকার হাস্যরসাত্মক দৃশ্যগুলোর প্রশংসা করেছেন। এগুলোর সাথে তিনি চলচ্চিত্রটির গানগুলোর ও শিল্প নির্দেশনার প্রশংসা করেছেন। এটিকে "রাফির এখন পর্যন্ত নির্মিত সবচেয়ে পরিণত সৃষ্টিকর্ম" বলে অভিহিত করে দ্য বিজনেস পোস্ট-এর সিয়াম রায়হান মনে করেন, রায়হান রাফির এই চলচ্চিত্রটির ট্রেলার দেশে আলোড়ন সৃষ্টি করতে সক্ষম হলেও তার আগের ছবি পরাণ-এর মতো সফল হতে পারেনি। একটি আকর্ষণীয় পটভূমি, ন্যায্য বিনোদন মূল্য, সম্পর্কযুক্ত উপজীব্য, দুর্দান্ত চিত্রগ্রহণ ও সেরা সম্পাদনা সহ তিনি এটিকে ১০-এর মধ্যে ৮ দিয়েছেন। এছাড়াও এর শব্দ মিশ্রণ, ডাবিং, কার্টুনের ন্যায় সিজিআই, কিছু জঘন্য সংলাপ ও ইন্তেখাব দিনারের মধ্যম মানের অভিনয়ের সমালোচনা করেছেন। কিন্তু তবুও তিনি মনে করেন, মানুষের দামাল চলচ্চিত্র দেখার সুযোগ হাতছাড়া করা উচিত নয়। দ্য ডেইলি অবজারভার-এর প্রদোষ মিত্র লিখেছেন "আপনি যদি অন্য কোনো সিনেমার দর্শক হন, ১৯৭১ সালের স্বাধীন বাংলা ফুটবল টিম দ্বারা অনুপ্রাণিত চলচ্চিত্র দামাল প্রায় ত্রুটিহীন বলে মনে হবে। তবে আপনি যদি একজন ফুটবলার হন বা কিছুটা আবেগের সাথে খেলাটি খেলে থাকেন, সিনেমার ত্রুটিগুলো উপেক্ষা করা কঠিন হবে"। এস্কেপ টু ভিক্টোরি-এর সাথে চলচ্চিত্রটির সমাপ্তির সম্পর্ক খুঁজে পাওয়া মিত্র মনে করেন যে চলচ্চিত্রটি জোর করে নারীর ক্ষমতায়নের বার্তা দেওয়ার চেষ্টা করেছে। তবে তার মতে দামাল-এর চলচ্চিত্রীয় আবেদন অসাধারণ। দ্য ফাইন্যান্সিয়াল এক্সপ্রেস-এর শাদিক মাহবুব ইসলাম এটাকে ২০২২ সালের সবচেয়ে দূর্ভাগা চলচ্চিত্র মনে করেন কেননা দামাল-এর বাণিজ্যিকভাবে সফল হওয়ায় সামর্থ্য থাকলেও তা করতে সক্ষম হয়নি। "খুব সুবিধাজনক" হওয়ায় কারণে তিনি এর চরম মূহুর্তের সমালোচনা করেছেন।
ভীম
হিন্দু মহাকাব্য মহাভারতে বর্ণিত ভীম (भीम হলেন পঞ্চপাণ্ডবদের মধ্যে দ্বিতীয় পাণ্ডব। মহাভারতে ভীমের শৌর্য-বীর্যের অনেক ঘটনা বর্ণিত হয়েছে। পবনদেবের বরে ভীমের জন্ম হয়। পাণ্ডু এবং মাদ্রীর মৃত্যুর পর দেবী কুন্তী এবং ভীমসহ তাঁর অন্য ৪ পুত্র সহ হস্তিনাপুরে ছিলেন। শৈশব থেকে ভীম এর সাথে তার জ্যেঠতুতো ভাই কৌরবদের, বিশেষ করে দুর্যোধনের সাথে খুব শত্রুতা ছিল। দু্র্যোধন এবং তার মামা শকুনি মিলে ভীমকে অনেক বার মেরে ফেলতে চেষ্টা করে। একবার তারা ভীমকে বিষ মিশ্রিত খাদ্য খাইয়ে দেয়। এতে ভীম অজ্ঞান হয়ে গেলে, তারা ভীমকে নদীতে ফেলে দেয়। নাগরা, ভীমকে উদ্ধার করে এবং তাকে বিশেষ পানীয় পান করতে দেয়। তা পান করে ভীম আরো বলশালী এবং তার দেহে বিষ প্রতিরোধী শক্তি জন্মে। লাক্ষাগৃহের অগ্নিকাণ্ড থেকে বাঁচার পর পাণ্ডবগণ ও তাদের মাতা কুন্তী সিদ্ধান্ত নিলেন হস্তিনাপুরে না গিয়ে আত্মগোপনে থাকবেন। এইসময়ে ভীম অনেক রাক্ষসকে হত্যা করেন যেমন: বকাসুর এবং হিড়িম্ব। ভীমের স্ত্রী তিনজন- প্রথম জন হিড়িম্ব রাক্ষসের বোন হিড়িম্বা, দ্বিতীয় জন দ্রৌপদী, যাকে পঞ্চপাণ্ডব তাদের মা কুন্তীর ভুলবোঝাবুঝির আদেশে বিবাহ করেন এবং তৃতীয় জন হলেন কাশীর রাজকন্যা বলন্ধরা। ঘটোৎকচ, সুতসোম এবং সবর্গ হলো  ভীমের ৩ পুত্রসন্তান।
৫ ভাই মিলে ইন্দ্রপ্রস্থ নগরী স্থাপন করলে, অর্জুন এবং শ্রীকৃষ্ণের সাথে ভীম মগধ রাজ্যের অত্যাচারী রাজা জরাসন্ধকে মল্লযুদ্ধে পরাজিত এবং হত্যা করেন। পরবর্তীতে, রাজসূয় যজ্ঞের সময় ভীম পূর্বদিকের দেশ জয়ে অভিযানে যান এবং কর সংগ্রহ করেন।
=জন্ম ও শৈশব জীবন= ভীমের পিতা পান্ডু একদা শিকারে গিয়ে হরিণ মারতে গিয়ে ভুল বশত মিলনরত এক সাধুকে মেরে ফেলেন। মৃত্যুর আগে সাধু তাকে অভিশাপ দেন যে যদি তিনি স্ত্রী সহবাস করেন তাহলে তার মৃত্যু ঘটবে। এই অভিশাপের কারণে পাণ্ডু সন্তানের পিতা হতে অক্ষম ছিলেন। হত্যাকান্ডের প্রায়শ্চিত্ত হিসেবে পাণ্ডু হস্তিনাপুরের সিংহাসন ত্যাগ করেন এবং তার অন্ধ ভাই, ধৃতরাষ্ট্র, রাজ্যের দায়িত্ব গ্রহণ করেন।  পান্ডুর অক্ষমতার পরও পান্ডবরা একটি অসাধারণ উপায়ে জন্মগ্রহণ করেন। তার স্ত্রী, রাণী কুন্তী, কিশোরী বয়সে  দুর্বাসা মুনি থেকে  দেবতাদের আহ্বান করার ক্ষমতা অর্জন করেন। ধর্মের দ্বারা যুধিষ্ঠির লাভের পর পাণ্ডু এক শক্তিমান পুত্র চাইলেন। দেবতাদের মধ্যে পবন দেব বা বায়ু দেব সবচাইতে শক্তিশালী ছিলেন। তিনি কুন্তীকে আশির্বাদ দেন যে- তার এক মহাবলশালী পুত্র হবে। ভীম নির্দ্বিধায় কুন্তীর আজ্ঞা পালনে ভোজনের থালা নিয়ে বকাসুরের সাথে দেখা করতে গেছিলন। ভীমের বীরত্ব মহিমাময়। ভীম বকাসুরের জন্য নিয়ে যাওয়া খাবার নিজেই খেতে শুরু করে আর তাই দেখে বকাসুর ভীষণ রেগে যায় এবং ভীমের ওপর ঝাঁপিয়ে পড়ে । ভীম বকাসুরকে তুলে দু হাতে আছরাতে আছরাতে মেরে ফেলে ।
বড়শুল
বড়শুল ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান সদর উত্তর মহকুমার বর্ধমান ২ সমষ্টি উন্নয়ন ব্লকের একটি গ্রাম।
সমষ্টি উন্নয়ন ব্লক
বর্ধমান ২ সমষ্টি উন্নয়ন ব্লকের সদর দপ্তর বড়শুলে অবস্থিত।
নগরায়ন
বর্ধমান সদর উত্তর মহকুমার ৭৩.৫৮% লোক গ্রামে বসবাস করে। মাত্র ২৬.৪২% লোক নগর এলাকায় বসবাস করে এবং এটি পূর্ব বর্ধমান জেলার চারটি মহকুমার মধ্যে নগর জনসংখ্যার সর্বোচ্চ অনুপাত। মানচিত্রটি মহকুমার কয়েকটি উল্লেখযোগ্য অবস্থান উপস্থাপন করে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে লিঙ্কযুক্ত।